Campionatul Mondial de Fotbal Rusia 2018 (Rusia - Arabia Saudită)

Campionatul Mondial de Fotbal Rusia 2018

Grupa A

RUSIA – ARABIA SAUDITĂ 5-0

Sursa: FIFA.COM

Sursa: FIFA.COM

ECHIPE

Rusia: Akinfeev – Fernandes, Kutepov, Ignashevich, Zhirkov – Gazinski, Zobnin – Samedov (64, Kuzyayev), Dzagoev (24, Cheryshev), Golovin – Smolov (70, Dvyuba).

Antrenor: Stanislav Cherchesov

Arabia Saudita: Al-Maiouf – Alburayk, Os. Hawsawi, Om. Hawsawi, Al-Shahrani – Otayf (64, Al-Muwallad), Al-Dawsari, Al-Faraj, Al-Jassam – Al-Shehri (74, Bahebri), Al-Sahlawi (85, Assiri).

Antrenor: Juan Antonio Pizzi

Au marcat: Gazinskyi (12), Cheryshev (43 și 90+1), Dzyuba (72), Golovin (90+3)

Rușii s-au distrat cu saudiții

Cea de-a 21-a ediție a Campionatului Mondial de fotbal, ce se va desfășura în perioada 14 iunie-15 iulie 2018 în Rusia a luat startul cu meciul de deschidere, dintre naționala țării gazdă și selecționata Arabiei Saudite. Cele două echipe, printre cele mai slab clasate în clasamentul FIFA (Rusia – 70, Arabia Saudită – 67), n-au oferit un fotbal atractiv. Totuși, gazdele Mondialului au început în forță și au deschis scorul după doar 12 minute de joc, prin Gazinskyi.

Când toată lumea aștepta pauza, Cheryshev a finalizat pentru 2-0, la capătul unui contraatac în care mijlocașii centrali și fundașii Arabiei Saudite s-au făcut, pur și simplu, de râs. În repriza secundă, rușii au ridicat piciorul de pe accelerație, dar saudiții n-au făcut decât să plimbe steril mingea, nereușind, pe parcursul întregii partide, să tragă măcar un șut pe spațiul porții apărate de Akinfeev.

Până la final, Rusia a mai marcat de trei ori, prin Dzyuba (72), Cheryshev (90+1) și Golovin (90+3), iar după acest scor echipa antrenată de Stanislav Cherchesov pare favorită la calificarea în optimile de finală ale Campionatului Mondial. Greul, însă, abia începe, în condițiile în care, în următoarele meciuri din Grupa A, Rusia va înfrunta Egiptul lui Sallah și Uruguay-ul lui Cavani și Luis Suarez…

MUGUR BĂILEȘTEANU

Contents